**Hopeatiira** (*Sterna forsteri*) on pohjoisamerikkalainen keskikokoinen tiiralaji.

Koko ja ulkonäkö
----------------

Linnun pituus on 33–36 cm, siipien kärkiväli 73–82 cm ja paino 130–190 g. Hopeatiira muistuttaa suuresti kalatiiraa, josta sen voi erottaa pidemmän nokan, pitempien koipien ja pyrstön, nokan oranssin värin ja höyhenpuvun pienien yksityiskohtien perusteella. Sukupuolet ovat samanvärisiä, nuori lintu on kauttaaltaan hieman nuorta kalatiiraa vaaleampi.

Juhlapukuinen hopeatiira

Esiintyminen
------------

Hopeatiirat elävät lisääntymisaikana kahtaalla Pohjois-Amerikassa, pohjoisessa Kanadan keskiosien eteläosissa ja Yhdysvaltain koillis- ja länsiosien sisämaassa, sekä lounaassa Marylandista ja Virginiasta Louisianaan ja Texasiin ulottuvalla rannikkovyöhykkeellä. Thomas Nuttall kuvaili lajin holotyypin Saskatchewanjoelta vuonna 1834. Lajin elinympäristön ala on 1 806 000 neliökilometriä ja maailman populaation koko 120 000 yksilöä. Sen pohjoiset populaatiot ovat muuttolintuja, jotka talvehtivat Yhdysvaltain eteläosissa, Keski-Amerikassa ja Karibialla. Laji on tavattu harhautuneena Länsi-Euroopassa muutamia kertoja, ei kuitenkaan Suomessa.

Elinympäristö
-------------

Lisääntymisaikana laji asuu vesistöjä ympäröivillä soilla, mutarannoilla, palsoilla, mätänevillä ruokolautoilla ja piisamien pesäkeoilla. Se elää pääasiassa alavilla mailla, mutta paikoin Kalliovuorilla aina 1 600 metrin korkeudelle merenpinnasta. Merialueella laji pesii vain suojaisissa sisäsaaristoissa saarien lampareilla ja suola-altailla. Pesimäajan ulkopuolellakin lajia tavataan enimmäkseen sisämaassa ja rannikoilla, harvoin ulompana merellä.

Lisääntyminen
-------------

Hopeatiira on yksiavioinen ja pesii yhdyskunnissa. Pesä on maassa, toisinaan kasvillisuuden seassa, toisinaan paljaalla maalla. Molemmat puolisot osallistuvat vaatimattoman pesän rakentamiseen korsista, ruohoista ja joskus simpukan kuorista. Naaras munii yhdestä kuuteen munaa, tavallisesti kolme, joita molemmat puolisot hautovat yhteensä 23–25 päivää. Poikaset pysyvät pesässä pari ensimmäistä päivää ja lähtevät sitten kuljeskelemaan pesän lähistöllä.

Ravinto
-------

Hopeatiira syö pääasiassa kaloja, joita se saalistaa syöksysukeltamalla kuten kalatiira, mutta myös vesihyönteisiä, äyriäisiä, sammakoita ja nilviäisiä.

Lähteet
-------

* Cramp, Stanley et al. 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X
* South Dakota Birds and Birding (englanniksi)
* All About Birds (englanniksi)
* Aquatic (englanniksi) (Arkistoitu – Internet Archive)

### Viitteet

1. ↑  BirdLife International: *Sterna forsteri* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 1.6.2014. (englanniksi)
2. ↑  IBC (englanniksi)
3. ↑  BirdLife (englanniksi) (Arkistoitu – Internet Archive)
4. ↑  Michigan Natural Features Inventory (englanniksi) (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q430529
* Wikispecies: Sterna forsteri
* ABA: forter
* ADW: Sterna\_forsteri
* ARKive: sterna-forsteri
* Avibase: D13B91229B2F157E
* BirdLife: 22694646
* BOLD: 10256
* CoL: 6ZSCV
* BOW: forter
* eBird: forter
* EUNIS: 100940
* Euring: 6180
* Fauna Europaea: 96957
* Fauna Europaea (new): 68c927ea-93b5-4dd5-9c0a-b2f67d96788b
* Fossilworks: 369223
* GBIF: 5229247
* GNAB: forsters-tern
* IBC: forsters-tern-sterna-forsteri
* iNaturalist: 4457
* IRMNG: 11374282
* ITIS: 176887
* IUCN: 22694646
* NatureServe: 2.101506
* NBN: NBNSYS0000000367
* NCBI: 297819
* Neotropical: forter
* ODNR: forsters-tern
* SeaLifeBase: 74524
* WoRMS: 159057
* Xeno-canto: Sterna-forsteri

 |

 |